I 1980/1981 var Birgit Cold med i gruppen som tegnet forsøkshuset Skiboli. Gruppens prosjekt vant en intern konkurranse ved Arkitektavdelingen på NTH. Bygningen ble først oppført, i full målestokk, som en eksperimentell bolig på utstillingen i Trondheim. I 1985 ble den oppført i en noe endret form, nå som hus for møter, workshops og sosiale sammenkomster for Arkitektavdelingen, på NTHs campus Gløshaugen i samme by.